**Seară de suflet**

*Bragagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ziua îngerește

Aripile-și strânge

Zborul de-și oprește

În chindii de sânge.

Freamătă lin plopii

Frunze lucitoare

Semănând cu stropii

Scăpătați din Soare.

Seara fumurie

Albăstrind la margini

Cu o melodie

Liniștea atrage.

Notele încete

Clipe de-aurore

Dau pe îndelete

În curburi de ore.

Aerul fierbinte

Tremură spre Lună,

Curcubeie frânte

În apus s-adună.

Greierii rup glasul

Din crăii de iarbă

Și povești popasul

Caută să aibă.

Cam neclare încă

Zâne și fantasme

Din vechime-adâncă

Reapar în basme.

Le țin adăpostul

Paltinii și brazii

Să-și găsească rostul

Slovele de raze.

Ca în orice seară

Ca pe o minune

Să pornească iară

Zicerea a spune.

Să ne-adune crezuri

Inimi fermecate

Cu splendori din miezuri

Necuprinse-n carte.

Ie înflorită

Orișice poveste

Zice fericită

Că ea încă este.

Dăinuind atâta

Va mai fi și mâine

Secetă urâtă

De-a nu ști românii.

Luminoși să poarte,

Liberi ca să spere

Ziuă și cu noapte,

Cântec și tăcere...

Victor Bragagiu